Valsts sabiedrības ar ierobežotu atbildību „Latvijas Nacionālā opera un balets”

reģistrācijas Nr.40103208907

dalībnieku sapulces protokols

Rīgā, 2023.gada 25.augustā

Valsts sabiedrības ar ierobežotu atbildību „Latvijas Nacionālā opera un balets” (turpmāk – kapitālsabiedrība) parakstītais, apmaksātais un balsstiesīgais pamatkapitāls ir 16 566 755 *euro*.

**Sapulcē piedalās:**

Latvijas Republikas Kultūras ministrija, reģistrācijas Nr.90000042963, daļu skaits: 16 566 755, kas pārstāv 100% balsstiesīgā pamatkapitāla un kuras vārdā, pamatojoties uz Latvijas Nacionālās operas un baleta likuma 2.panta pirmo daļu, rīkojas valsts kapitāla daļu turētāja pārstāvis – kultūras ministrs Nauris Puntulis.

**Sapulces vadītājs**:

Valsts kapitāla daļu turētāja pārstāvis, kultūras ministrs Nauris Puntulis.

**Protokolists**:

Kapitālsabiedrības atbildīgais darbinieks – Kultūras ministrijas Kultūrpolitikas departamenta Nozaru politikas nodaļas vecākais referents Mārcis Katajs.

**Darba kārtībā:**

Par kapitālsabiedrības 2023.gada budžeta apstiprināšanu.

**Sapulcē nolēma:**

Saskaņā ar Publiskas personas kapitāla daļu un kapitālsabiedrību pārvaldības likuma 66.panta trešo daļu un 107.panta otrās daļas 10.punktu, ņemot vērā starp kapitālsabiedrību un Kultūras ministriju noslēgtā 2021.gada 5.janvāra līdzdarbības līguma Nr.2.5-8-14 „Par atsevišķu valsts pārvaldes uzdevumu deleģēšanu kultūras jomā” 3.1. un 3.2.punktu un 3.pielikumu „Valsts sabiedrības ar ierobežotu atbildību „Latvijas Nacionālā opera un balets” darbības plāns un izpilde”, 2023.gada 17.janvāra līgumu Nr.2.5-11-11 „Par valsts budžeta finansējuma izlietošanu” un 2023.gada 21.jūlijā Kultūras ministrijā iesniegto kapitālsabiedrības 2023., 2024. un 2025.gada budžeta plānu (reģistrēts Kultūras ministrijā 21.07.2023., Nr.2.4‑1/2733):

1. Apstiprināt kapitālsabiedrības 2023.gada budžetu šādā apmērā:
	1. kārtējā gada ieņēmumi – 14 959 611,00 *euro* (četrpadsmit miljoni deviņi simti piecdesmit deviņi tūkstoši seši simti vienpadsmit *euro*, 00 centi);
	2. kārtējā gada izdevumi – 16 211 720,00 *euro* (sešpadsmit miljoni divi simti vienpadsmit tūkstoši septiņi simti divdesmit *euro*, 00 centi);
	3. kārtējā gada izdevumu pārsniegums pret kārtējā gada ieņēmumiem 1 252 109,00 *euro* (viens miljons divi simti piecdesmit divi tūkstoši viens simts deviņi *euro*, 00 centi) sedzams no kapitālsabiedrības iepriekšējo gadu naudas līdzekļu atlikumiem.

**Balsoja par:** Latvijas Republikas Kultūras ministrija.

1. Noteikt, ka kapitālsabiedrības valde nodrošina kapitālsabiedrības 2023.gada budžeta izpildi un budžeta līdzekļu efektīvu un ekonomisku izlietojumu atbilstoši apstiprinātajam kapitālsabiedrības 2023.gada budžetam.

**Balsoja par:** Latvijas Republikas Kultūras ministrija.

Sapulces vadītājs (paraksts\*) N.Puntulis

Protokolists (paraksts\*) M.Katajs

\* Dokuments ir parakstīts ar drošu elektronisko parakstu